
Praevia 


Vitam , quae  continuo  eodem  constaret  tenore  nullus  orga- 
nisnms  vivit;  suas  illa  patitur  phases,  ut  vita  universae 
naturae,  atque  in  ipsa  evolutione  sua,  tamquam  stadio  in- 
crementi, in  abnormes  rapitur  metamorphoses  non  secus 
ac  in  revolutione  sua,  seu  stadio  decrementi.  Cum  vita 
organismorum  limitata,  et  conditionata  sit,  atque  a facto- 
rum duorum  continuo  conflictu  dependeat;  interni  nempe 
q>iem  natura  individualis  organismi  cujusque  efficit,  et 
externi , quem  natura  externa  constituit;  nil  mirum  est , si 
in  ipso  conatu  vis  vitalis,  organismum  suum,  a tenuibus 
initiis,  ad  summum  cujus  capax  est  perfectionis  culmen  ef- 
ferendi, seu  ob  negatos  influxus  externos,  ad  evolutio- 
nem hanc  necessarios , seu  ob  eos  quantitate , et  qualitate 
peccantes , aut  ob  debilitatem  vis  vitalis , quae  organismo 
perfleiendo  impar  est,  vel  nimium  ejus  robur,  quae  stimu- 
lis externis  valide  incitata  , facile  in  sui  perniciem  ruit, 
morborum  series  exoriatur,  qui  nil  aliud  sunt,  quam  certa 
ratio  materiae  organicae,  et  vis  vitalis , supra  vel  infra  nor- 
mam, eam  constituta , quae  organismo  individuali  convenit. 
— Quippe  cum  vita  omnis,  quoad  cunctas  manifestationes 
nimis  exaltata  facile  interire  possit , cum  a summo  vitae  vi- 
gore, facilis  sit  transitus  ad  morbum,  et  hinc  ad  ;nortem, 
ut  id  pericula  nimiae  sangvinis  copiae , irritabilitatis , et 
sensibilitatis  exuberantiae  testantur;  per  se  patet  organis- 
mos saepe  in  ipso  conatu  evolutionis  pessumdari , vitamque 
in  ipso  sui  initio,  gliscentis  adhuc  flammae  adinstar  sufla- 
I minarL  posse ; in  illis  praesertim  casibus , si  influxus  ex- 
I terni,  sine  quibus  nulla  vita  possibilis  est,  (cum  quidquid 

< existit,  ex  actione,  et  reactione  factorum  duorum,  nataque 
• ex  hoc  conflictu  intima  synthesi  oriatur)  rationibus  illis  non 

< respondeant,  in  quibus  organismus  sub  evolutione  sua  con- 
' fitituitur.  Omnis  enim  organismorum  evolutio , per  certa 

stadia,  intra  determinatum  tempus,  per  totidem  paroxis— 
mos , et  apyrexias  absolvenda , cum  exaltatione  vitalis  vis» 
incedit.  In  conatu  hoc  organismus  eo  facilius  succumbit,, 
quo  minus , ob  exiguam  vis  vitalis  perfectionem , ad  simi- 
les impetus,  perferendos  valet,  qui  sub  omni  evolutione 
• eum  feriunt,  ut  id  magna  sub  infantia  organismorum  mor- 
talitas testatur.  Sub  qualibet  periodo  evolutionis , aut  nova 
organa  formantur,  aut  iam  formata  magis  perficiuntur,  et 
quasi  e somno  byemali  excitata  statis  temporibus,  ad  fun- 
ctiones sibi  proprias  provocantur.  Hinc  nil  singulare  est, 
si  qualibet  aetate  aliis  et  aliis  morbis  subjiciamur. 

Aetate  infantili  vegetatione  praevalenter  fungente  mor- 
bi vegetationis,  sub  pubertate  morbi  irritabilitatis,  sub  ae- 
tate virili  morbi  sensibilitatis  frequentes  sunt.  Organa  enim, 
et  integra  systhemata  eo  facilius  invaduntur,  quo  altiorest 
eorum  prae  reliquis  perfectio,  quo  frequentior  functio,  quin 
tamen  imperfecta  organa  et  systhemata  morbis  immunia  sint. 

— Cum  foemina  relate  ad  virum , vegetativam  magis  proin 
infantilem  vitam  vivat,  morbi  etiam  eius  sub  omni  evolutio- 
ne nati,  imprimis  vegetationis  morbi  sunt.  Cum  aetate  foe- 
tali  plures  evolutiones  contingant,  adeo  ut  foetus  humanus, 
quoad  successivam  organorum  comparitionem , totam  fer- 
■me  seriem  animalium  percurrat,  quin  tamen  unquam  infu- 
sorium, aut  reptile  sit,  per  se  patet  foetum  iam  in  utero 
matris , mille  exponi  periculis,  per  ipsam  evolutionem  ad- 
ductis. 

Etsi  in  toto  vitae  decursu  evolutionis  et  revolutionis, 
seu  incrementi,  et  decrementi  stadia  observemus;  ipsum  ta- 
men stadium  evolutionis  in  foetalem,  infantilem,  adolescen- 
tem, et  virilem  aetatem  partiri  mos  est.  — .Quaelibet  ha- 
rum aetatum  sub  distincta  forma  organismi,  sub  alia  vis 
vitalis  quantitate , et  qualitate,  et  sub  aliis  influxibus  evol- 
vitur , et  seriem  morborum  exhibet , in  ipsa  evolutione  sua 
fundatorum. 

Aetas  foetalis  a conceptionis  momento  ad  partum  us- 
que extensa,  in  homine  10  mensibus  lunaribus  absolvitur. 

— Inter  breve  hoc  tempus  tam  copiosae  contingunt  evolu- 
tiones quantae  numero  deinceps  nusquann  Ex  materia  in- 
formi , in  omnes  tamen  formas  assumendas  prona,  albumine 
nempe  per  matrem,  et  ex  matre  secreta,  et  ex  ovariis  sub 
conceptione  in  uterum  delata,  per  iufiuxum  factoris  virilis 

vivificata,  formari  incipit;  sub  tutela  involucrorum  certo- 
rum, quae  perispermio  seminis  veg^etabilium  respondent, 
in  nexum  cum  materno  corpore  positorum,  unde  omnis  ejus 
vita  incitatur  non  secus  ac  vita  telluris,  per  influxum  so- 
lis, utero  vices  telluris  subeunte,  in  quo  foetus  non  secus 
ac  planta, firmis  radicatur  radicibus, v vasis  nempe  in  placen- 
ta distributis.  Mutuata  vi  vitali  a factore  virili,  materia  in- 
formis, partim  spontaneitate  sua,  partim  per  influxum  or- 
ganismi foeminei , materiam  plasticam  adducentis , et  exor- 
tam iarn  in  germine  vim  vitalem  per  influxum  suum  sus- 
tentantis , ad  processum  formativum  naturae  suae  conveni- 
entem determinatur.  Foetus  initio  mere  vegetans  est. — Vita 
enim  eius  sola  digestione , quae  in  absorptione  materiae 
plasticae  per  cutem , et  imutatione  ejus  in  vasis  lymphati- 
cis , tamquam  totidem  iiitestinis , respiratione  item , et  qui 
ambas  functiones,  quarum  una  polo  positivo,  altera  negati- 
vo columnae  Voltaianae  respondet,  coniungit,  circuitu  nempe 
sangvinis  constat;  animalitatis  manifestationibus,  quo  mo- 
tus et  sensus  pertinent,  ad  quintum  usque  mensem,  ubi  pri- 
mum agitationes  foetus,  ut  motus  penduli  apparentes  iam 
arcus  describentis  observantur,  profundo  somno  obrutis. 
Quo  propius  foetus  ad  finem  aetatis  foetalis  tendit,  eo  plu- 
ra et  magis  perfecta  organa  aquirendo.  alia  autem  ut  ve- 
siculam umbilicalem,  alantoidem , membranam  pupilarem 
perdendo , ruptis  tandem  repagulis , ut  papilio  perruptis 
puppae  velamentis  in  externam  naturam  paritur,  spontanei- 
tati  suae ' comittendus , atque  nunc,  qui  prius  informem 
massam  constituit  rite  plasmatus,  pro  ulteriori  evolutione 
sua  novam  incipit  vitam , ut  seges  e terrae  visceribus 
germinans  per  influxus  naturae  externae,  ut  matrem  omnium 
viventium  conservandus. 

CYCLUS  PRIMUS. 

Morbi  evolutionis  aetate  foetali. 

' < I 

In  graviditate  extrauterina,  quo  graviditas  ovarii  in- 
terna, externa,  abdominalis , tubaria , tubo  uterina,  inter- 
stitialis dum  foetus  in  ipso  parenchymate  uteri  haeret  vesi- 
calis, et  vaginalis  pertinent,  foetus,  partim  ob  citam  vela- 
mentorum, extensionem  non  amplius  admittentium,  ruptu- 

ram , parthn  ob  imposaibilitatem  partus  naturalis  emoritur, 
nisi  ars,  hic  admodum  restricta  succurrere  velit.  In  his  ca- 
sibus, sola  loci  cui  ovulum  adhaeret,  pro  illo  evolvendo 
inbabilitas,  mortem  adducit,  non  vero  error,  forte  in  for- 
matione foetus  radicatus,  quae  saepe  prorsus  normalis  est. 
Foetus  enim  in  his  casibus,  cunctis  ad  vitam  suam  coope- 
rantibus  adminiculis  instruitur,  non  secus  ac  in  g-raviditate 
uterina , velamentis  ovi , placenta,  quin  in  graviditate  abdo- 
minali involucro  proprio  vices  uteri  gerente,  a peritonaeo 
derivato.  — In  his  graviditatum  speciebus,  interna  uteri  fa- 
cies perinde  mutatur , membrana  decidua  Hunteri  formatur, 
menstrua  cessant,  portio  vaginalis  abbreviatur,  quin  imo  foe- 
tu  extra  uterum  evoluto  emoriente,  graviditas  normalis  ob- 
tinet , atque  ita  dum  in  certo  loco  organismi  foeminei  mors 
saevit  in  alio  vita  incipit,  — In  sola  graviditate  abdominali, 
(ceterae  enim  passim  lethales  sunt)  foetus  emortuus,  invo- 
lucro obducitur,  saepe  in  massam  lapideam  Lythopedion 
dictam  induratur , per  50  subinde  annos  portandam , nec 
graviditatem  normalem  impedientem,  aut  resoluti  foetus 
reliquiae  cumprimis  ossa , formato  in  regionibus  abdominis 
abcessu  evacuantur,  organismo  foemineo  ob  alacrem  repro- 
ductionem  tam  late  diffusas  suppurationes  facile  ferente. 

Causa  utplurimum  a matre  et  utero  suggesta,  quo  aetas 
nimis  juvenilis , constitutio  hysterica,  habitus  cachecticus, 
affectus  animum  angentes , aut  perturbantes , violentiae 
mechanicae , congestio  sangvinis  in  uterum , drasticis , et 
resinosis  provocanda,  induratio  \iteri  debitam  extensionem 
non  admittens  pertinent ; contingit  saepius : ut  foetus  citius, 
quam  expedit  pariatur,  a primo  mense  nsque  quartum  per 
abortum,  a quuito  usque' septimum , qua  foetus  immaturus, 
ab  octavo  usque  nonum  qua  praematurus.  Prioribus  tempo- 
ribus vivere  incapax,  quod  in  ultimo  casu  sub  sollicita 
solum  cura  contingit,  signis  imperfectae  evolutionis  per 
totam  vitam  utplurimum  praesentibus.  Ut  vero  interdum 
contingit,  graviditas  nec  post  gravjssimas  causas,  lapsum  e 
tractu  secundo,  drasticorum,  et  aliorum  abortivorum  usum, 
quo  mercurialia,  sabina,  alcalia  etc.  pertinent  non  abo- 
riri, cum  provida  natura  firmis  admodum  vinculis  foetum 
matri  junxerit;  sic  fit  ut  abortu  semel  perpesso,  constans, 
et  eodem  ut  prius  tempore  redux  pro  abortu  dispositio  aqui- 
ratur.  Sic  D’Outrepont  refert  casum  foeminae.  intra 


9 


annum  quolibet  ferine  mense  aborientis,  Elsi  vero  foetus 
ante  mensem  septimum  editus  vivere  nequeat,  refertur  ta- 
men casus , partus  in  Calcuta  contingentis  sexto  et  dimi- 
dio me;«se  graviditatis  ubi  foetus  post  50  a partu  dies  14" 
et  29  uncias  aequabat.  — - Quodsi  foetus  ultra  consvetum 
graviditatis  terminum , in  utero  delitescat , id  quod  juxta 
quosdam  ad  42  — 46  hebdomadas  restringitur,  licet  refe- 
rantur casus  graviditatis  fabulosae  per  tres  annos  durantis ; 
id  aeque  ad  status  abnormes  evolutionis  pertinet , causam- 
que habet  in  eo , quod  matre  ne  fors  sub  graviditate  mor- 
bida nisus  formativus  foetus  etiam  lentiori  passu  incedat; 
partim  in  utero  m{»jorem , quam  solet  extensionem  ferente. 
Foetus  magis  evolutus  apparet  in  hoc  casu,  dentes  primo- 
res passim  adsunt,  fonticuli  disparent,  status  itaque  ejus 
per  se  morbosus  dici  nequit,  nisi  omne  id,  quod  contra 
solitum  naturae  ordinem  fit,  morbosum  dicatur.  — Interim 
partu  ob  nimiam  foetus  evolutionem  difficulter  procedente 
foetus  etiam  periculis  exponitur.  Cuncti  caeterum  morbi 
foetum  afficientes,  et  in  evolutione  ejus  fundati,  morbi 
vegetationis  sunt,  siquidem  foetus,  qua  talis,  plantae  adin- 
star  mere  vegetativarn  vivat  vitam.  — Fit  saepe  ut  germen 
ovuli  destruatur,  et  sic  in  locum  foetus  massa  solum  infor- 
mis , velamentis  ovi  cincta  efformetur.  Molae  nomine  insi- 
gnita, quae  velamentis  incrassatis,  spongiosis,  tendinosis, 
carnosis  constans,  in  cavo  suo  aquam,  sangvinem,  aerem 
continens , pro  diversa  natura  velamentorum , et  contento- 
rum suorum  fungosa,  carnosa,  tendinosa , ventosa,  aquosa 
cruenta , dicitur.  — In  molarum  formatione,  magnam  par- 
tem sibi  vindicat  membrana  decidua  Hunteri , quae  sacci- 
formiter  revoluta , et  humores  per  se  secretos  includendo, 
in  graviditate  extrauterina  sola  molas  effingit.  Saepe  in  ca- 
vo molae  substantia  calcarea , aut  ossea  reperitur,  alias 
molae  solo  aggregato  vesicularum,  fluido  diaphano  repleta- 
rum constant,  vesiculae  hae  formari  videntur,  ex  bulbis  cho- 
rion  fungosi,  per  accumulatos  in  illis  humores  expansis.  — 
Molae  tales  vesiculares  hydaticae  dicuntur , massa  earum 
moli  foetus  respondet,  priores  multo  minores  sunt,  et  ma- 
gnitudinem ovi  normalis  2 — 4 mensium  hahent.  — Molas 
hydaticas  Cloquet  et  Desormeaux  pro  enthelmyntis  uteri 
habent , illasque  nomine  Acephalocystidis  racemosae  insi- 
gniunt. Accidit  subinde  ut  mola  praesente  foetus  normalis 

eidem  coexistat , quo  in  casu  graviditas  gemellorum  adfuit, 
ovi  unius  germine  destructo.  Per  conceptionem  imperfectam, 
qua  fit  ut  ovillum  in  uterum  non  descendat,  ut  in  gravidi- 
tate extrauterina,  per  abnormitatem  seu  organorum  geni 
talium,  seu  totius  organismi,  ut  in  asthenicis  fit,  unde 
vita  semel  in  ovo  inchoans  non  satis  incitatur , molarum 
origo  clara  est;  quae  frequentibus  haemorrhagiis  nexae,  per 
abortum  eliminantur , ob  peregrinam  indolem  earum , nisus 
organismi  in  sphaera  sua  nihil  emortui,  aut  peregrini  feren- 
tis , ad  illas  evacuandas  evigilat , tanto  magis , siquidem 
vitale  illud  commercium,  quod  mediante  utero,  foetum  et 
matrem  inter  regnat,  hic  desideretur.  Interdum  velamenta 
ovi  majorem  quam  justum  est  habent  firmitatem , quam 
structura  eorum  granosa,  difficilis  vesicae  sub  partu  ruptu- 
ra prodit , hinc  foetus  simul  cum  velamentis,  capite  galeato 
paritur,  placenta  violenter  separatur,  haemorrhagia  inde 
enata  non  matri  solum  sed  et  foetui  noxia  est , si  non  mor- 
tem, asphyxiam  ad  minus  adducens.  Alias  velamenta  ovi 
nimis  tenuia  sunt,  hinc  aquis  mature  defluentibus,  ore  uteri 
ob  vesicam  ovi  cito  ruptam  non  debite  ampliato  partus  re- 
tardatur. Etsi  vero  partu  jam  instante  ovum  cum  utero  la- 
xe solum  cohaereat,  subinde  tamen  firmior  adhaesio  obser- 
‘Vatur  dolores  in  utero  tensivos,  difficilem  secundinarum  sepa- 
rationem causans.  A saeculi  18  initio  innotuit,  foetui  per 
placentam  praeviam  multa  pericula  parari.  — Abnormis  haec 
adhaesio  in  primiparis,  et  polygynis  sanis,  et  infirmis  pe- 
rinde occurrens,  et  semet  jam  sub  graviditate,  haemorrhagiis 
periodicis , abortum  facile  inducentibus  prodens , in  praeva- 
lente colli  uteri  irritabilitate  fundatur,  unde  sangvis  huc 
magis  congeritur,  vasa  copiosiora,  et  citius  hic  evolvun- 
tur, vasis  ovi  obviam  tendentia,  proin  licet  placenta  con- 
svete  in  parte  dextra  fundi  uteri  formetur,  formatione  ta- 
men ejus  in  qualibet  regione  uteri  jam  observata , illa  in 
collo  uteri  arbitrarie  effingitur.  — Solutio  ejus  partialis, 
quae  7-o  mense  graviditatis  ob  abbreviationem  colli  uteri 
semper  contingit,  non  inducit  semper  abortum , aut  mortem 
foetus,  licet  vitam  ejus  multum  labefactet,  totalis  aiitern 
solutio , qualis  in  placenta  praevia  centrali  fit , interitum 
parat , cum  sine  respiratione  placentali , vita  foetalis  esse 
nequeat.  Porro  placenta  vel  in  tota  superficie  sua  uterina, 
vel  in  quibusdam  solum  punctis , firmiter  adhaerere  potest. 

per  granosam,  aut  tendinosam  structuram,  aut  calcarea 
ossea,  et  cartilaginea  prodacta,  — Abnormitas  haec  perio- 
do partus  quinta  cognoscitur,  atque  relate  ad  foetum  tunc 
inprimis  minus  optanda  est,  si  ad  asphyxiam  tollendam 
simul  cum  placenta  balneo  imponi  debeat.  — Sub  debilitate 
organismi  foeminei,  aut  uteri,  placenta  interdum  nec  debite 
formata,  nec  juste  cum  utero  cohaerens  est,  hinc  foetus 
debilem  influxum  experitur  a matre,  respiratio  placentalis 
haud  alacris  est , proin  nec  formatio  ejus , qnae  semper  re- 
spirationis vigori  respondet,  in  his  adiunctis,  abortus  per 
quam  frequens  est.  — - In  leucophlegmaticis  aqua  amnios 
interdum  quantitate  peccat,  et  3 — lE  libras  efficit,  hinc 
hydrops  ovi  ad  foetum  ipsum  extendendus  nascitur,  cum 
in  aqua  hac,  partim  ob  penuriam  materiae  nutrientis  in  cor- 
pore materno , partim  ob  atoniam  uteri , e sangvine  forte 
normali , mere  aquosas  partes  secernentis , materiae  plasti- 
cae desint,  nutritioni  foetus  impendendae.  Aqua  amnios  partu 
proximo,  constanter  imminuitur,  ejus  tamen  quantitate  ni- 
mis restricta  partus  siccus  nascitur , vesica  non  formata, 
os  uteri  segniter  ampliatur ; funiculus  umbilicalis  interdum 
46  — 50  pollices  longus,  nodos  format,  circa  artus  foetus 
plectitur,  prolabitur,  atque  dum  sub  partu  premitur,  sublato 
circulo  sangvinis  mortis  causa  esse  potest,  — Funiculo  au- 
tem nimis  abbreviato  ruptura  ejus  violenta  placentae  sepa- 
ratio contingit.  Saepe  foetus  nimiae  molis  est,  ipsa  tamen 
haec  ejus  perfectio,  ob  partum  difficilem  periculosa  est.  — 
Alias  foetus  justo  minoris  est  molis  langventem  vim  vitalem 
arguens , quae  corporis  moli  proportionata  esse  consvevit. 

Quotiescunque  foetus  aliter,  quam  natura  eius  indivi- 
dualis  secum  fert,  formatus  est,  monstrum  dicitur.  Etsi  ve- 
ro foetus  capite  et  pedibus  equinis  nusquam  occurrant,  cuin 
omnis  similitudo  vacillet,  evictum  tamen  est  Acephalos, 
Hemicephalos,  seu  cranio  destitutos  foetus  occurrisse.  In  pri- 
ori casu  nisus  forrnativus  in  formandum  cerebrum  directus, 
germine  nefors  eius  mature  exstincto  cessat;  atque  labes 
haec  reliquarum  partium  formationem  non  impedit,  siqui- 
dem influxus  cerebri  aetate  foetali  nullus  ferme  est,  sed 
omnis  nisus  forrnativus  initio  a sympathico  nervo , sub  ul- 
teriori evolutione  a medulla  spinali  regatur,  quare  licet  qui- 
dam praetendant,  monstra  sine  ullo  systhematis  nervosi  ves- 
tigio occurrisse,  evictum  est,  medullam  spinalem  constanter  in 

monstris  acephalis  etiam  adfuisse,  quae  «t  in  serie  animalium, 
sic  etiam  in  homine  ante  cerebrum  formari  videtur.  In  liemi- 
cephalis  ossificatio  cranii  non  succedit,  atque  cerebrum  ve- 
sica solum  includitor.  Observantur  etiam  extremitates  de- 
ficientes , quod  aeque  in  retardata  earum  evolutione  funda- 
tur , cum  extremitates  foetus , non  secus  ac  pedes  insec- 
torum e nodis  evolvantur.  Defectus  bulbi  utriusque  oculi 
in  clinico  oculistico  occurrit.  — Interdum  cor  deficit,  atria 
ad  sui  initium  abnormiter  dilatata  in  quam  dilatationem  ve- 
nae pulmonales  se  insinuant  — Atrium  cordis  unum,  et  ven- 
triculus unus,  pericardium  cum  corde  concretum,  aut  de- 
ficiens, cor  in  parte  dextra  locatum,  pulmo  unus  altero  per- 
inde ut  in  reptilibus  aut  plene  deficiente , aut  imperfectissi- 
me evoluto , defectus  auris  externae  haud  fabulosa  sunt. 
Cum  in  prima  foetus  formatione  cava  corporis  non  undique 
cingantur  parietibus,  sed  in  media  corporis  linea  seiuncta 
sint , tardius  solum  unienda  , unde  organismus  animalis  e 
duobus  quasi  individuis  dextro,  et  sinistro  coalescere  videtur, 
quod  et  duplicitas  organorum  praesertim  vitae  animalis  con- 
firmat; accidit  ; ut  partes  quae  in  statu  normali  seiunctae 
sunt,  abnormiter  coalescant,  sfc  Anchyloblepharon , pin- 
nae narium  concretae ; labia  coalita  , orificium  ani,  urethrae 
vaginae  concretum  observantur.  — Alias  partes  in  statu  na- 
turali coniunctae  separatae  sunt,  ut  labium  leporinum , pala- 
tum fissum,  rima  in  medio  pectoris  aut,  abdominis,  ibi 
corde,  hic  intestinis  haud  tectis.  'Huc  pertinet  etiam  hy- 
drorachia,  quae  raro  universalis  plerumque  lumbalis  et  sa- 
cralis est,  consistitque  in  tumoribus  per  expansa  ab  accu- 
mulatis aquis  medullae  spinalis  velamenta  formatis,  atque  ar- 
cubus vertebrarum  fissis  processibus  spinosis  deficientibus, 
per  natas  hoc  modo  rimas  prominentibus.  Subinde  uteri, 
lingvae , defectus  systhematis  cutanei  externi,  musculorum 
non  quorumdam  solum  ut  plantaris,  pyramidalium  sed  et 
totius  systhematis  muscularis  occurrunt.  — Interdum  renes 
concreti,  aut  ren  solum  unus,  vesica  deficiens,  ureteres, 
vagina  in  intestinum  rectum  aperta , anus  praeteriiaturalis 
advertuntur.  Alias  monstra  per  excessum  frequentiora  sunt, 
quae  deficientibus  simul  certis  partibus  saepe  simul  monstra 
per  defectum  sunt.  Sic  hydrocephalus , seu  vitium  illud  per 
quod  ossificatione  ossium  cranii  retardata  suturis  multum  re- 
motis, fonticulis  admodum  ampliatis,  solidificatio  cerebri 

imperfecta  est , et  in  lociim  pulpae  nerveae  ingens  seri  co- 
pia sub  velamentis  cerebri  aggregatur,  mole  capitis,  norma- 
lem mensuram  quater  etiam  superante,  cum  hydrorachia 
saepe  complicatur. 

In  graviditate  gemellorum  aut  tergeminorum  foetus 
in  regione  cumprimis  vertebralis  columnae  cohaerent,  un- 
de plura  individua  in  unum  concreta  nascuntur,  quae  orga- 
na vitae  vegetativae  inprimis  communia  habendo , ut  orifici- 
um ani  vaginam , tubum  cibarium  sympathicam  admodum 
vitam  vivunt,  interdum  in  longam  aetatem  protrahendam, 
ut  id  exemplum  sororum  duarum  concretarum,  quae  in 
Hungaria  editae,  ad  ZZ  usque  annum  vixerunt  comprobat. 
Individuis  ita  inter  se  concrescentibus  subinde  capita  duo, 
et  extremitates  superiores  duplicatae  adsunt,  trunco  et  ex- 
tremitatibus inferioribus  simplicibus,  alias  contrarium  ob- 
tinet- Abnormitates  hae  in  ipsis  fructibus  vegetabilium  ob- 
servandae tunc  oriuntur ; si  septum  ova  gemellorum  sepa- 
rans destruatur,  foetus  sic  in  uno  cavo  contenti  ob  naturam 
systhematis  cutanei  eam,  qualem  post  adustiones  observa- 
mus concrescunt;  quamvis  origo  monstrorum  huius  gene- 
ris in  ipso  abnormi  nisu  forirtativo  radicetur.  — Parietibus 
cavorum  imperfectis,  aut  aperturis  non  satis  occlusis  her- 
niae diversae  oriuntur,  ut  Encephalocele  — Hernia  umbi- 
licalis, scrotalis,  ingvinalis,  — Lingvae  mole  nimia  pro- 
lapsus ejus,  aut  frenulo  lingvae  ad  apicem  usque  extenso 
Anchyloglosson  occurit  — Abnormis  est  interdum  geni- 
talium conformatio,  adeo  ut  scroto  in  raphe  non  conjuncto, 
labia  majora  mentiente,  testiculis  in  cavo  obdominis  reten- 
tis, pene  imperforata  mas,  foemellam  mentiatur  — status 
hic  Hermaphroditismus  nominatur.  Utriusque  sexus  genita- 
lia in  uno  individuo  occurrisse , asserunt  quidam , quod  ta- 
men nedum  comprobatum  est,  ut  adeo  hermaphroditismus 
perfectus  improbabilis  sit,  natura  individualisationem  ubique 
moliente  unde  et  monstra  corpore  concreto  praedita  semper 
eiusdem  sexus  suut,  et  organa  genitalia  communia  habent,  pel- 
vis^ structura  adversante,  quae  utriusque  sexus  genitalibus 
recipiendis  impar  est,  ut  vero  in  viris  plures  interdum 
quam  duo  testes  occurrunt,  sic  etiam  in  foemella  uterus  bi- 
cornis observatur,  cum  uterus  ipse  ex  unione  tubarum 
tamquam  oviductuum  nascatur,  quarum  maiorem  solum  am- 
pliationem sistit,  facile  fieri  potest,  ut  communi  hoc  cavo  per 

septum  medium  diviso,  uterus  bicornis  formetur,  atque  sic 
dum  in  uno  cavo  graviditas  obtinet  alterum  vacuum  sit.  — 
In  his  tamen  casibus  portio  vaginalis  adminus  una  est- 

CYCLUS  SECUNDUS. 

Morbi  evolutionis  aetate  infantili. 

Foetus  in  lucem  editus  infans  dicitur,  post  partum  lon- 
ge alias,  quam  antea  ingreditur  vitae  rationes.  Qui  prius 
a natura  externa,  mediante  solum  matre  influxus  expertus 
est,  in  aqua  amnios  ut  in  mari  suo,  ex  quo  per  cutem  nu- 
triebatur, tubi  cibarii  functione  altum  silente,  diu  delituit, 
nunc  lacte  materno  nutriri  incipit,  et  functio  tubi  cibarii  ex- 
plicatur. Qui  prius  sangvine  imperfectiore  in  arteriosum  et 
venosum  nedum  distincto,  reptilium  et  piscium  sangvine 
simili,  causamque  imperfectionis,  in  digestionis,  et  respiratio- 
nis imperfectione  habente,  quibus  tamquam  duobus  momentis 
haematopoesis  determinatur,  inundabatur,  et  ope  placentae, 
tamquam  branchiae  uterinae,  non  solum  respirabat,  sedet 
per  depositam  intra  lobos  eius  a matre  materiam  nutritivam 
et  per  vasa  capillaria  in  circulum  delatam  pro  parte  nutrie- 
batiir,  unde  placenta  recte  mamma  uterina  etiam  dicitur;  nunc 
agrem  athmosphericum  functione  pulmonum  evigilante  to- 
tis sugit  viribus.  — Sangvis  oh  foramen  ovale,  et  ductum 
arteriosum  Botalii  occlusum , aliam  viam  legit , per  pulmo- 
num vitalem  expansionem  in  illos  allicitur,  circuitus  minor 
perficitur , dumque  prius  eminenter  in  partes  superiores, 
ut  citior  earum  evolutio  secum  tulit,  congerebatur,  nunc 
aequabili  rivo  fluit  — Motui  musculari  prius  imperfecto 
alacrior  succedit,  sensibilitas  evigilat,  et  cum  ca  sensus  ex- 
terni, quorum  usum  neonatus  prius  discere  debet,  pari  pas- 
su, ut  functio  pulmonum  evolvitur,  a quibus  vita  animalis 
multum  pendet.  Foetus  itaque  prius  plantae  adinstar  ve- 
getans, nunc  animal  esse  incipit,  praeter  vegetationem  ad- 
hucdum  praevalentem,  irritabilitatis,  et  sensibilitatis  phoe- 
noniena  prodens.  Metamorphosi  progredienti  sub  aetate  foe- 
tali  praedominanti  respondet  nunc  regrediens  comparent  se- 
cretiones insolitae  ut  salivae , urinae  saturatae  nimis , ut  fe- 
bri ad  crisim  delata  fit,  id  quod  aetate  foetali  retentum,  aut 
abnormiter  formatum  fuit  eliminaturae.  Ob  praevalentem 

processum  plasticum , quietem  desiderantem , vita  infantis 
prima  merus  fere  somnus  est,  cum  vigilia  alternans,  quam 
sensus  famis  et  sitis , somnum  vero  antagonislica  ce- 
rebri sub  digestione  suppressio,  aut  potius  nisus  infantis  in 
pristinam  quietem  aetatis  foetalis  redeundi  adducit.  Status 
hic  cum  somno,  et  vigiliis  plantarum  juste  comparatur.  Ni- 
mia hepatis  functio,  ad  sangvinis  mixtionem  alterandam 
directa,  per  pulmonum  et  cutis  functionem,  quae  ex  orga- 
no nutrilionis,  organon  sensorium  sensum  tactus  gerens, 
respiratorium,  et  secretorium  evadit  adjuvatur,  hinc  ob  li> 
mitatam  functionem  hepatis,  moles  eius  decrescit,  vena  um- 
bilicalis obturatur,  — Nova  haec  vitae  mutatio  novis  mor- 
bis dat  occasionem  organa  enim  stimulo  inconsveto  inci- 
tata, facile  abnormes  status  pariunt.  Morbi  in  aetate  foe- 
tali  praesentes  nunc  primum  noxii  evaduntj,  sic  ob  ma- 
nifestiorem iam  nunc  cerebri  et  medullae  spinalis  in  totam 
vitam  potentiam  hydrocephalus , et  hydrorbacliia , ob  su- 
ctionis  turbationem  Lagostoma,  et  palatum  fissum,  ob  alvi 
et  urinae  evacuationem  impeditam  atresia  ani  et  urethrae, 
quae  vitia  aetate  foetali  facile  ferebantur;  sub  aliis  vitae 
conditionibus , naevi  materni,  veram  teleangiektasiam  va- 
sorum referentes,  excrescentiae  variae  in  cute,  membra- 
na uvea  et  pigmentum  nigrum  deficiens  unde  iris  rubrum 
contrahit  colorem,  ut  in  Albinis  et  Kakerlakis  ad  morbos 
foetus  pertinent.  Multi  quidem  morbi  infantes  obruunt,  ex 
quibus  quidam  ut  variolae  foetum  etiam  infestant ; ad  morbos 
tamen  evolutionis  infantum  illi  solum  referendi  sunt,  qui  in 
ipsa  vitae  et  organorum  evolutione  causam  proximam , in 
adiunctis  externis  causam  remotam  habendo  frequentius  in 
infantibus  occurrunt.  Sub  partu,  aut  post  partum  etiam  in- 
fantes asphyxia  afficiuntur,  cuius  causa,  turgore  et  rubore 
eminentiori , sugillationibus  praesentibus , capite  diu  incu- 
neato  existente,  sub  partu  pedibus  praeviis,  in  sangvinis 
circuitus  impedimentis,  habitu  infantis  pallido  , et  causis  pri- 
oribus passim  absentibus  in  suppressa  systhematis  nervosi 
vita  quaerenda  est.  Asphyxiam , ut  et  mortem  foetus 
sub  partu  ingruentem  praecedunt  convulsiones  foetus  per 
uterum  percipiendae.  — Ossa  foetus  flexibiliora  cum  sint, 
non  facile  franguntur,  et  fracta  ob  alacrem  reproductionem 
cito  uniuntur.  Ut  vero  dantur  casus , ubi  matre  fracturam 
ossium  perpessa,  foetus  etiam  curn  fracturis  natus  est,  sic 

certum  est  infantes  ob  insignem  ossium  elasticitatem  sub 
partu  insperato  in  terram  delapsos  nihil  noxae  contraxisse. 
Ob  temperaturae  mutationem  stimulum  a ris,  pressionem 
aquae  amnios  cessantem,  et  hinc  oh  sangviue>n  versus pe- 
ripheriam  alacrius  tendentem  in  cunctis  infantibus  maior  ru- 
bor culis  observatur , desquamatione  terminandus  epider- 
midis. Mitissimum  hoc  erjthema  sub  adiunctis  infaustibus 
in  erysipelas  neonatorum,  ob  indolem  morbi  vagam,  facile 
cum  menyngitide,  aut  ob  consensum  cutis  cum  tubo  ciba- 
rio et  hepate , cum  statu  gastrico  bilioso , in  indamationem 
usque  exaltando  complicandum,  potentiis  nocentibus  vero 
adhuc  validioribus  in  indurationem  textus  cellulosi  exalta- 
tur. Icterus  neonatorum  ab  imperfecta  adhuc  primis  diebus 
sangvinis  mutatione,  irritabilitate  hepatis  praevalente,  infan- 
tes passim  perfundit,  cum  fecibus  albis  non  est  nexus,  nec 
appetitum  turbat,  nec  sitim  auget,  nec  alvum  relinere  fa- 
cit, nec  urinae  colorem  fuscum  conciliat,  cum  non  a reten- 
ta bile  oriatur,  atque  intra  6 — 12  dies  terminatur.  — He- 
pate ad  inflammationem  usque  irritato  quod  stimuli  tubum 
cibarium  ferientes,  suppressio  sudoris  per  refrigerium  produ- 
cit, icterus  neonatorum  letbalis  etiam  evadere  potest.  — Xo- 
tum  aetate  foetali  in  tubo  cibario  ineconiiun  accumulari, 
quod  e humoribus  inquilinis  paratum,  nisi  post  partum, 
virtute  colostri  laxante  eliminetur,  abnorme  constituit  in- 
citamentum, enteritidem  inducens,  quae  inquietudine  sum- 
ma , cuti  et  cavo  oris  aridissimo,  abdomine  sensili,  foemo- 
ribus  ad  abdomen  tractis,  alvo  perlinaci-ssime  constipa,  uri- 
na flammea,  pallore  culis  cum  rubore  alternante,  pulsu 
inperceptibili  eo  facilius  lethalis  est,  si  cum  aflfectio- 
nibus  inenyngum  cerebri,  hepatitide  complicetur.  Ob 
alacrem  functionem  tubi  cibarii,  cutis  teneritudinem,  cuius 
affectio  facile  ob  sympathiam  in  tubum'  cibarium  reflectitur 
fit;  ut  infantes  colica,  dyarhoea,  dyssenteria  facile  cor- 
ripiantur, tunc  praesertim  si  temperaturae  vicissitudo , lac- 
tis mala  indoles,  per  iram  nutricis  indole  venenata  imbuen- 
enda  in  infantem  agat.  Ut  in  statu  foetali , ita  et  in  infan- 
tili, vehemens  est  sangvinis  in  encephalon  congestio,  quae 
per  laesiones  capitis , refrigerium , stimulum  dentitionis, 
consensualiter  sub  enteritide,  hepatitide  et  erysipelate  in 
encephalitidem  abit,  initio  inquietudine  summa •,? oculis  lu- 
cem non  ferentibus,  ex  orbita  prominentibus,  rubore  suffu- 

sis,  vomitu  frequenti  alvo  retenta,  ardore  cutis , tardius  sub 
stadio  paralytico  sopore  respiratione  citata , sudore  viscido, 
pupilla  dilatata  , habitu  oculorum  vitreo  seinet  manifestan- 
tem. Radii  lucis  tenellum  infantium  caput  ferientes,  aut 
temperatura  allior  et  plures  aliae  causae  morbum  aeque  cau- 
sant , qui  si  minus  acutum  decursum  habeat,  post  praece- 
dens stadium  inflammatorium  sensim  solum  in  paralyticum 
transeat,  cum  constanti  nisu  transudationis  hydrocephalus 
infantum  dicitur,  qui  a plerisque  pro  hypertrophia  cerebri, 
per  excedentem  in  illo  nisum  formalivum  adducta,  habetor. 
— Pulmonum,  partu  absoluto,  et  sub  ipso  partu  fungi  in- 
choantium, compages  solida,  spongiosa  Iit,  gravitas  abso- 
luta maior,  specifica  minor  sub  scissione  strident  aere 
evoluto , et  in  aqua  non  subsident , cavuitf‘4horacis  aucto 
volumine , magis  explent , nunc  itt  gerniiifatione  quasi  con- 
stituti ante  dentitionem  primam  raro  morbis  alTliguntur,  si 
tusses,  leviorem  irritationem  bronchiorum , per  temperatu- 
rae vicissitudinem , aeris  insolitum  stimulum  productam  et 
ipsam  evolutionem  pulmonum  sub  repetitis  thoracis  concus- 
sionibus adjuvantem  demamus.  Si  tamen  jam  initio  repro- 
diictio  abnormis  sit,  digestio  infirma,  chylum  spissum, 
oxygenio  magis  imbutum,  acidum,  aeri  athmospbaerico  non 
cum  debita  oppositione  obviantem,  paret,  seu  quod  idem 
est  si  infantes  scrophulosim  seciim  in  lucem  ferant,  tuno 
secundum  propriam  morbi  hujus  naturam  obstructiones  glan- 
^ dularum  imprimis  lymphaticarum  adducere  amantem , glan- 
dulae bronchiales  etiam , quarum  ingens  est  in  pulmonibus 
copia,  lympha  spissa  obstruuntur,  cum  abnormi  earum  in- 
cremento hinc  vasis  capillaribus  pulmonum  non  conceditur 
debitum  pro  expansione  spatium , lympha  haec  stagnans 
varias  metamorphoses  subit,  in  substantiam  caseosam,  lapi- 
deam convertenda,  ipsae  glandulae  etiam  alienantur,  vasa 
earum  iniectione  nec  sisti  possunt,  parietes  cartilaginei  quasi 
evadunt.  Ob  nata  bine  impedimenta,  bronchi  in  quibusdam 
partibus  magis  dilatantur,  in  aliis  admodum  angustantur, 
hinc  in  diversis  pulmonum  regionibus,  varius  oblinet  respi- 
rationis vigor,  sangvisque  inaequaliter  dilVundilur.  Malum 
hoc,  qua  seminium  mortis  diu  occultandum,  praeti  r habi- 
tum plitysicum  alFectioni  huic  proprium,  imperfectionem 
respirationis  causat,  inde  tota  metamorphosis  progre- 
«Hens  patitur , habitus  laxus , statura  corporis  in  longum 

extensa,  ossa  tenera,  erethismus  in  sjsthemate  irrita- 
bili et^gsensifero  inducitur,  atque  tardius  exaltata  pul- 
monum functione,  ut  sub  periodo  pubertatis  tristem  sobo- 
lem  parit , emollitionem  nempe  tuberculorum.  Si  cor  struc- 
turam suam  pro.  aetate  foetali  quidem  normalem,  sed  aetati 
infantili  non  amplius  respondentem  post  partum  non  im- 
mutet ; Cyanosis  nascitur,  qui  morbus  in  adultis  etiam  ob- 
servatus fuit,  quin  aegri  aetate  infantili  eo  affecti  fuerint. 
Saepe  morbus  mox  a nativitate  oritur,  atque  primis  \itae 
diebus  letlialis  est.  — Color  coeruleus  cumprimis  iti  ma- 
nibus, pedibus,  labiis  manifestus  est,  respiratio  sub  suctio 
ne  imprimis  difficilis,  et  sub  fletu,  atque  tunc  color  coe- 
ruleus etiam  augetur . situs  est  tranquillus , vox  raro  cla- 
morosa  , temperatura  multum  depressa , dyspnoea  per  pa- 
roxysmos reccurrens,  cum  aucto  colore  coeruleo,  suffoca- 
tionem minans,  et  convulsionibus  comitata  observantur. 
Finito  paroxysmo , qui  semper  frequentiores  sunt , color 
coeruleus  imminutus  in  naturalem  ferme  abit.  Paroxysmi 
itaque  conamen  naturae  sistunt , circu  tum  sangvinis  expe- 
diendi, saepe  cum  deliquio  terminantur,  ex  quo  infantes 
cum  profunda  inspiratione  in  vilam  redeunt.  — Morbo 
’ diutius  durante  qui  interdum  ad  80  aetatis  annum  fertur , 
corporis  incrementum  continuat  quidem,  sed  musculi  debi- 
les sunt,  cum  horum  perfectio,  haeinatopoesi  respondeat. 
SSub  motu  corporis,  affectibus,  calarrbo,  cui  aegri  admodum 
expositi  sunt,  byeme  cyanosis  exasperatur.  Peculiaris  est 
observatio  a Hildebrand  facta,  phalangem  ultimam  digito- 
rum pedis  et  manus  , una  cum  articulo  constanter  tumere, 
cum  incurvatione  ungvinm.  — Morbo  hoc  allecti  habitus 
sunt  gracilis,  in  haemorrbagias  dispositi,  scenamque  mor- 
bi suffocatio , aut  hydrops  claudit.  Causa  morbi  in  imper- 
fecta sangvinis  in  arteriosum  conversione  fundatur , cuius 
impedimenti  causam  proximam,  cordis  vitia  organica  sugge- 
runt, quae  secundum  Burns  ad  haec  fere  revocantur;  a) 
Aorta  ex  utroque  ventriculo  oritur,  arteriosus  et  venosus 
sangvis  itaque  commiscentur,  b)  Ex  ventriculo  dextro  aorta, 
e sinistro  arteria  pulmonalis  oritur,  c)  Ductus  arteriosus 
Botalli  est  apertus,  et  foramen  ovale,  vel  simul  vel  sepa- 
ratim.  d)  Arteria  pulmonalis  ad  originem  suam  est  oblite- 
rata,  et  sangvinem  retrograda  solum  via  recipit.  — Hoc 
* in  casu  foranien  ovale  constanter  apertum  est.  e)  Cor  uno 

solum  atrio  et  uno  ventriculo  constat  ut  in  piscibus  ex 
posteriori  arteria  pulmonalis,  et  aorta  oritur,  trunco  com- 
muni in  duos  ramos  dividendo,  f)  Cor  duo  atria  et  unum 
ventriculum  liabet  ut  in  Reptilibus,  aut.  g)  Cava  adsunt 
quatuor  septo  pervio.  — Frequentissime  foramen  ovale 
pervium,  et  ductus  arteriosus  Botalli  non  sublatus  obser- 
vantur. — Cavis  quatuor  cum  septo  pervio  praesentibus 
cor^^tanter  bjpertropbia  cordis  dextri  occurrit,  cum  cor 
dextrum  ifi  foelu  etiam  amplius  sit,  ob  maiorem  sang^vinis 
huc  adducti  quantitatem.  Cum  vis  vitali^  in  infante  cum- 
primis incrementum  eius  moliatur,  evidens  est  morbos 
etiam  a digestione  turbata  plurimos  ornii.  — Sic  munditie 
neglecta,  quae  summum  est  contra  morbos  amuletum,  lacte 
materno  depravato,  aut  denegato,  cibis  incongruis  adbibi- 
tis, organa  digestionis  labe  magna  afficiuntur,  unde  to- 
tus organismjis  participat,  cum  sine  digestione  recta, 
sangvis  nequeat  restaurari,  et  sic  nec  musculorum,  nec 
nervorum  debita  contingat  incitatio.  — Fit  frequentissime- 
ut  digestione  abnormi  glandularum  lymplialicarum , mesa- 
raicarum,  quin  et  glandularum  perfectarum  obstructiones 
oriantur,  quae  non  solum  lympbae  circuitum  retinendo,  sed 
et  mutationem  illam,  quae  in  bis  glandulis,  tamquam  toti- 
dem pulmonibus  partialibus,  per  sangvijiis  mediatum  con- 
tactum intuitu  lympbae  accidit  denegando’  successive  in- 
durantur. Scropbulosis  baec  baereditarie  etiam  propaganda, 
cum  foetus  non  solum  materiam  organicam , sed  et  quas 
libet  vitae  rationes  a gignentibus  summat,  in  sanissimis 
etiam  sub  malo  tractamine  oritur,  non  semper  est  mali 
moris  cum  materiis  nutrientibus  excedentibus,  in  corporibus 
maxime  vegetis  obstructiones  glandularum  scrophulosijn 
floridam  sistentes  producantur , sub  iuslo  regimine  diaeteti- 
ce facile  tollendam.  Scrophulosis  haereditaria  imperfectae 
vi  vitali  getierantium,  ut  in  aetate  altiori  iti  exhaustis  per 
venerem  morbos  fit  suam  debet  originem,  causis  nocentibus 
praesentibus  augetur,  iis  absentibus  imminuitur  et  licet 
sub  pubertate,  graviditate,  periodis  vim  vitalem  et  orga- 
nismi robur  augentibus  potenter  impugnetur,  aut  tollatur, 
saepe  tamen  occultata,  in  posteros  aeque  transferenda 
aetate  senili  etiam  prorumpit.  Caeterum  sub  duplici  forma 
occurrit,  erethistica  nempe,  et  torpida.  In  Erethistica  ir- 
ritabilitas, et  sensibilitas  sine  energia  praevalet  vitaque 

animalia  antagonistice  exaltatur,  dum  vegetativa  deprimi- 
tur , anlagonismo  hoc  per  lotam  seriem  animalium  constan- 
te. In  torpida  torpente  vegelalione , vita  animalis  etiam 
depressa  est,  ut  in  Cretinis.  Notum  est  in  omni  scroplm- 
losi  pulmones  infirmos  esse , et  saepe  tuberculis  obsitos. 
Obstructione  glandularum  lymphaticarum  tantopere  aucta, 
ut  transitus  lymphae  et  chyli  ferme  ex  toto  intercipiatur 
Atrophia  oritur  morbus  oh  prostratam,  hinc  organorum  omni- 
um vitalitatem  sensim  tabem  inducens , et  resolutionem  non 
secus  ac  diuturna  ciborum  abstinentia.  Si  glandulae  infarctae 
per  degenerationem  retentae  lymphae  phlogosi  seu  acuta, 
seu  chronica  corripiantur,.  Tabes  mesaraica  oritur,  cum  fe- 
bri depascente  sociata.  Keproductione  abnormi,  saepe  ossa 
etiam  patiuntur  , quae  post  partum  nedum  ubique  ossificata, 
praevalentem  gelalinam  prae  phosphate  calcariae  offerunt. 
Si  itaque  phosphas  calcariae  non  ea , quam  ossium  com- 
pages postulat  quantitate  paretur,  aut  parata  q^uidem , 
per  urinam  evacuetur,  debilitas  ossium  oritur,  quae  ob 
praevalentem  gelatinam  ad  facilem  etiam  motum  flectun- 
tur, et  in  phlogoses,  quarum  sobolem  , caries,  necrosis, 
spina  ventosa,  constituit  post  leviores  etiam  laesiones 
abripiuntur.'  Abnormis  haec  ossium  constitutio,  ex  retar- 
data eorum  evolutione  orta,  Rhachitis  d/citur,  sub  qua  co- 
lumna vertebralis  abnormiter  flectitur,  ita  ut  cyphosis, 
lordosis,  scoliosis  nascatur.  — Sternum  aut  impressum, 
aut  carinatum,  abnormis  cranii  conformatio  fronte  promin- 
iienle , occipite  impresso,  unde  facultates  mentis  etiam  im- 
perfectae ^fiunt.  Vitiatur  etiam  pelvis  cypbosi  praesente, 
vertebrae  lumbales,  et  os  sacrum  introrsum  vertuntur, 
quare  promontorio  nimis  prominente  coniugata  abbrevia- 
tur. — Sub  lordosi  contrarium  fit,  pelvi  tamen  nimis 
ampla  existente,  aut  linea  directionis  nimis  curva  par- 
tus perinde  difficilis  est.  — Sub  scoliosi  pelvis  obliqua  est 
pars  pelvis  flexurae  columnae  vertebralis  opposita  nimis 
ampla  est,  altera  medietate  admodum  angustata,  i — Phos- 
hpate  calcariae  in  ossibus  adeo  imminuto,  ut  illa  mera  fe- 
re gelatina,  cum  substantia  cartilaginea  perplexa  constent 
emollitio  ossium  osleomalatia  nascitur,  quod  vitium  co- 
baesionis  in  membranosis  etiam  organis  ut  ventriculo 
observatur  et  cerebro.  — In  Gastromalatia  parietes 
ventriculi  friabiles  , aui  albumini  coagulato  similes  fiunt. 

«ponte  etiam  lacerandi,  praesertim  in  curvatura  maiore, 
in  reg^ione  sacci  coeci.  — Rhachilis  saepe  cum  scro- 
phulis  complicata,  et  sub  pubertate  ob  evolutionem  pul- 
monum, atque  sub  graviditate  infesta,  non  solum  in- 
fantili aetate  comparet,  quando  frequentissima  est,  sed 
serius  etiam.  Referuntur  enim  casus,  ubi  foeinina  post  9 
partus  regulares,  tantam  ossium  pelveos  deformationem  sub- 
ivit nt  per  sectionem  caesaream  a foetu  liberari  debuerit. 
In  hoc  morbo  musculi  etiam  i(uperfecti  sunt,  ut  et  vita  ani- 
malis, cum  inter  organa  motus  activa,  et  passiva,  inter 
s^stbema  osseum  et  nervosum  per  seriem  animalium  ver- 
tebratorum insta  obtineat  proportio. 

Plurimis  periculis  subjicitur  aetas  infantilis  sub  denti- 
tione. Dentes  e folliculis  orti,  veras  membranae  inucosae 
propagines  sistunt,  successive  solum  evolvendas.  In  lacte- 
,08  et  permanentes  divisi  in  eruptione  sua  typum  septenna- 
lein  amant,  lidosque  testes  sistunt  ad  id,  ut  ex  eorum 
robore  non  solum  ad  organorum  digestionis,  sed  et  ad  vitae 
tenorem  coticludere  liceat,  ceterum  sub  ossium  apathia 
non  alFiciuntur.  Dentitio  prima  septimo  mense  incipit,  in 
scropbulosis , debilil)us  tardius.  Dentitio  statum  physiolo- 
gicum quidem  constituit  ut  id  primus  Wiclimarin  demon- 
stravit, potentiis  tamen  nocentibus  intercurrentibus  mul- 
tis morbis  ansam  dat,  ut  dum  sub  hac  periodo  organismus 
febribus , exanthematibus  affligitur.  — Ipsa  adeo  anima- 
lium ferorum  dentitio  saepe  interitum  illis  adfert  — sic  e 
quatiior  leonis  catulis  duo  consvete  sub  dentitione  pereunt. 
Quotiescnnque  in  organismo  nova  evolutio  .lit , ea  semper 
cum  febri  incipit,  cum  exaltata  irritabilitate  et  sensibilitate, 
et  majore  in  potentias  omnes  receptivitate , majoreque  rea- 
gendi  facultate  incedens.  Organi.smus  itaque  sub  omni  evo- 
lutione , magis  quam  ante  energicus  est , nec  mirum;  si- 
quidem ad  impedimenta  evolutionis  superanda  auctis  viribus 
opus  sit.  — .lam  vero  febris  etsi  levior  semper  suis  pericu- 
lis stipatur.  Dentitione  instante  inquietudo  suboritur,  ut 
sub  omni  evolutione  anorexia,  cum  polydipsia , cutis  tensa 
arida , cavum  oris  calens,  siccius.,  calor  capitis  cumprimis 
exaltatus,  oculi  luci  adversi,  tubo  cibario  sensibiliori  vo- 
mitus frequens,  acidum  redolens,  alvus  frequentior,  urina 
parca  flammea,  maius  salivae  profluvium  observantur. — So- 
mnus inquietus  brevis,  gingivae  prurientes,  et  nato  a tensio- 

ne  dolore  vagitum  intensiorem  cientes , in  individuis  sensi' 
bilioribus  convulsiones  advertuntur  — Symptomatibus  his 
diverso  tempore  durantibus,  margo  gingivarum  attenuatur, 
pallidior  fit  et  rupturam  ovalem  accipit  per  quam  dentibus 
erumpentibus,  aestus  febris  subsidet , dentiumque  erup- 
tio veram  crisim  efficit.  Symptomata  haec  pluribus  denti- 
bus ad  semel  erumpentibus  augentur  maxime  sub  eruptione 
dentium  caninorum,  interdum  adeo  moderata  sunt,  ut 
vix  observentur.  Ulterior,  dentium  evolutio , ut  et  denti- 
tio secunda,  ob  majorem  iam  nunc  organismi  energiam, 
validis  impetibus  retundendis  magis  parem , faci- 
lius fertur.  Si  quod  organon  aut  systliema  iam  ante  den- 
titionem abnormiter  constitutum  fuit  ita  et  morbi  focus  in 
illo  exardescit.  Sic  in  plethoricis  encephalon , saburra 
praesente  tubus  cibarjus  patitur,  tanto  magis  quod  irrita- 
tionem membranae  mucosae  cavi  oris  et  illa  tubi  cibarii 
priori  continua,  et  vasorum  atque  nervorum  vinculis  cog- 
nata, structuraeque  eiusdem  participet.  — Hinc  fit  ut 
ob  auctam  saiigvinis  in  encephalon  congestionem , quod 
lioc  tempore  perinde  in  maiori  'evolutione  occupatur,  non 
soliim  encephalitis , sed  et  enteritis  , hepatitis  occurre- 
re queat.  Dyarrhoea,  et  vomitus,  ni  modum  excedant,  lau- 
danda potius  sunt , cum’  per  autocratiam  naturae  partim 
ad  saburram  eliminandam , partim  ad  plasticitatem  humo- 
rum imminuendam,  stheniarn  organismi  infringendam  ex- 
citentur. — In  sensibilibus,  dolor  perturbat  sjsthema  ner- 
vosum convulsiones  provocat  infantili  aetati  admodum  no- 
xias, facile,  astheniam  adducentes,  evolutioni  organicae 
inimicam. 

Finita  dentitione  organismus  infantilis  perfectior  fit, 
ossa  firmiora  evadunt , .columna  vertebralis  formam  pyra- 
midis basi  deorsum  versus  spectantis  refert , contrarie  ac 
antea ; processus  transversi  et  spinales  tarsus  et  carpus 
magis  ossificaiitur , respiratione  nunc  alacrioi  musculi  eti- 
am perficiuntur  Cerebrum  et  mole  et  consistentia  auc- 
tum, frons  altior,  physiognomia  infantis  ob  nasum  nunc 
minus  impressum  amoenior  apparet.  Facultatum  mentis 
amplior  perfectio  , praeter  memoHam , cognoscendi  facul- 
tas, quam  maior  objectorum  distinctio,  et  maior  in  ea  atten- 
tio prodit,,  cum  loquelae  initiis > nisus  in  erectum  corpo- 
ris situm  se  locandi  appetitus  solidioris  nutrimenti,  majo- 

rem  org-anorum^  digessionis  perfectionem , arguens , toti- 
dem  sunt  signa , eruptionem  dentium,  externum  solum  es- 
se pliuenomeiion  evolutionis  illius,  quam  singula  systhe- 
mata  et  organa  subiverunt.  Ut  ante  dentitionem,  ita,  e- 
post  eam  sanquinis  congestione  in  cerebrum  praed 
ominante  natura,  in  plethoricis  praesertim  certas  im- 
petigines provocat  ut  crustam  lacteam,  et  tineam  quae 
totidem  quasi  fontanellas  constituunt , plasticitatern  et 
congestionem  sangvinis  in  caput  moderantem.  Sup- 
pressio impetiginum  harum,  aut  plenaria  neglectio,  aut  si 
in  corporibus  cachecticis  comparcant  non  sine  noxa  est. 
Finita  dentitione  prima,  organismus  maiorem  jam  energiam 
aquirendo  potentiis  nocentibus  validius  resistit.  Dentitio 
secunda  7.  anno  ingruens,  et  18—20  plene  consummanda 
facile  fertur. 

CYCLUS  TERTIUS. 

Morbi  evolutionis  sub  pubertate. 

iNova  series  morborum  evolutionis  enascitur  in  utroque 
sexu  sub  pubertate,  quae  in  sexu  sequiori  citius , sub  tropi- 
cis iam  8—  10  apud  nos  a 12 — 16  annum,  evolvitur,  in  ma- 
ribus tardiiisj  14  — 16,  educatione,  constitutione  magnam 
sibi  hic  auctoritatem  vindicante.  Summum  vitae  vegetativae 
productum  in  plantis  flos  est , apparatus  generationi  inser- 
viens, nec  prius  quam  planta  perfecta  sit  comparetis;  idem 
et  de  animalibus  censendum,  in  quibus  si  nisus  sexualis 
compareat , inditio  est  organismum  in  tantum  jam  perfectum 
*sse,  ut  aliis  etiam  individuis  generandis  par  sit.  Constan- 
ter observatur  in  individuis  cum  praedominante  irritabilitate 
et  sensibilitate  et  sensibilitate,  seu  praedominium  hoc  pror- 
sus normale  sit,  ut  in  temperamento  sangvineo,  cholerico  , 
seu  non  ut  in  scrophulosis , rbachiticis,  habitu  phtysico, 
instructis , aut  certis  impetiginibus  ut  lepra  scabie  obsessis, 
nisum  sexualem  semel  citius  insinuare.  Quod  antequam 
contingat  coenesthesis  peculiariter  alteratur  sexus  hucdum 
erga  se  invicem  indifferentes  se  mutuo  petere  incipiunt,  ut 
sub  omni  evolutione , ita  nunc  etiam  synocha  mitis  ephe- 
inera,  aut  iii  plures  dies  extensa,  et  iterato  reccurrens  exo- 
ritur, sangvis  in  genitalia  cogeslus  pruritnm  erectiones,  do« 
lores  tensivos  in  articulis,  et  sensum  formicationis,  in  cere^ 

bello,  et  medulla  spinali  provocat,  ^eniiallum  moles,  seu' 
sibilitas  et  irrilabilitas  aM^elur  erectio  penis  in  mare,  in 
foeinella  praecedente  muci  profluvio  cruentus  fluxus,  tam^ 
quam  irritum  conamen  org-anisini  foeininei  per  se  novum  in- 
dividuum frustra  molientis  observantur.  Cum  omnes  vitae 
vegetativae  functiones  periodice  exaltentur  et  dehiscant,  ni- 
sus etiam  sexualis  quolibet  mense  ad  altius  culmen  evehitur, 
in  foemina  per  menstrua ; in  viro  per  evacuationem  seminis 
ut  totidem  crises  intemperies  eius  militatur,  quo  facto  ener- 
gia vitae  etiam,  imprimis  irritabilitas  et  sensibilitas  a summo 
culmine  suo  deflectunt , ut  periodice  resumtis  viribus , pari 
passu  cum  nisus  sexualis  incremento  ad  acme  sublimentur. — 
Vere  et  autumno  nisus  sexualis  potentissimus  est , atque 
ut  reliquorum  of^ganismorura,  quin  et  totius  naturae  evo- 
lutio his  temporibus  Iit , ita  et  nisus  sexualis  nunc  prae- 
sertim se  insinuat.  Cum  homo  constanter  nisu  sexuali  agi- 
tetur id  quod  firmissimum  est  vinculum  socialitatis  , cum 
ob  alte  evolutam  sensibilitatem  stimulus  eius  validius  per- 
cipiatur, et  ob  mentis  imperium  ex  instinctu  in  amorem  ethi- 
cum exaltetur  cum  mille  alTectibus  sociandum;  facile  patet: 
nisu  sexuali  nimis  potente  , et  defraudato , plurimos  morbos 
oriri  debere.  Sublata  occasione  naturali  modo  nisum  sexu- 
alem exerendi,  uterque  sexus,  magis  tamen  virilis,  in  va- 
ria scelera  abripitur,  sui  impotens,  onaniam  imprimis,  quae 
contagii  adinstar  late  propagatur,  et  in  plerisque  Ii<cis  epi- 
demiam  constituit  stationariam.  Scelere  hoc  irritabilitas  exal- 
tatur iniiio,  quod  ipsum  assiduum  estad  scelus  invitamentum, 
tandem  ad  imum  prosternitur.  — Onania  sexui  virili  imprimis 
noxia  est,  in  quo  frequens  seminis  evacuatio  materiam  plasti- 
cam subtrahendo,  nutritionem  organismi  infringit,  organa 
digestionis  ob  adstrictas  ad  reparandam  materiam  plasticam 
vires  a.sthenia  afficit.  Nervi  etiam  peculiari  stimulo , a re- 
sorpto  semine  derivando  destituti  erethismo  obruuntur,  mus- 
culorum irritabilitas  infringitur,  et  in  !•  cum  habitus  vi- 
rilis foemineus  nascitur.  Evictum  enim  est  testes,  non  so- 
lum generationi  inservire  sed  simul  organa  esse , in  quibus 
paratum  semen,  resorptione  in  circulum  delatum,  nervorum 
proprium  stimulum  constituat,  hinc  in  continentibus,  robur 
animi  et  corporis  insigne,  in  castratis  apparens  vitae  anima- 
lis imperfectio,  et  praevalentia  vitae  vegetativae  observantur. 
Quare  seminis,  et  menslniorum  excretio  vitae  vegetativae 

nintiam  energiam  infringere  jnste  putantur.  Damna  ab  ona* 
nia  producta  aetas  ulterior  quam  inavimn  sf-nlit , aestate  ju- 
venili ut  maxime  plastica  per  alacrem  reproductioiiem  damna 
eius  reparantur.  Re  tamen  modum  excedente,  initio  frequen- 
tiores  pollutiones  nocturnae , tum  diurnae  etiam  sine  omni 
voluntatis  imperio,  sub  motu,  alvi  et  urinae  evacuatione 
comparent , tabem  dorsalem , marcorem  nempe  medullae 
spinalis,  et  emaciationem  musculorum  imprimis  dorsalium, 
cum  plenaria  organorum  digestionis  , et  cerebri  ruina  addu- 
cmit  tantam  ; ut  infelices  hi  sceleta  viventia  sistant;  genita- 
lium stdum  erelliismo  praesente , quo  incitati  in  ipso  agone 
sceleri  vacant.  Tabe  d rsali  minori  gradu  praesente,  anaes- 
thesia , iudoleniia,  et  fatuitas  oritur,  in  sexu  sequiori  prae- 
ter haec  sterilitas,  et  menstruorum  abnormitas.  — Quodsi 
menstrua  praelixo  non  adsint  tempore,  ut  in  viraginibus,  robustis 
vitarn  rusticam  viventibus,  aut  debilibus  chloroticis , cum 
media  vitae  temperies  evolutioni  eorum  maxime  amica  sit, 
plethora  absoluta,  aut  relativa  oritur,  sangvis  menstruus 
etsi  modicus , non  secus  ac  modicum  semen  diutius  reten- 
tum abnormem  efficit  stimulum  S.  nervosum  ferientem,  prae- 
sertim si  menstruis  retentis  simul  otio  indulgeatur,  vita  enim 
actuosa  irritabilitatis,  sensibilitatis , et  vitae  vegetativae  ex- 
cessum consiimmit.  — Hinc  qui  laborem  horrent , pluri- 
mas a nisu  sexuali  e.xiieriuiitur  turba.s.  — Heleniis  men- 
struis a congestione  sangvinis  in  di\ersa  organa  , quae  ob 
irritabilitatem  et  sensibilitatem  excedentem  nec  normalem 
eius ‘influxum  ferunt,  cepbaleae,  odontalgia  dyspnoea,  gas- 
tralgia,  colica,  amaurosis,  haematopoesis  imperfecta  ut  in 
chloroticis  profluunt.  Accedunt  et  morbi  nervosi  ut  chorea 
S.  Viti,  spasmi  tetanici,  aphonia  catalepsis,  somniambulis- 
mus  epilepsia , mania , melancholia.  Cuncti  hi  morbi  non 
prius  tolluntur,  nisi  vel  menstrua  regulentur,  vel  nisu»  sexu- 
ali deferatur.  — 8ubinde  sub  organismi  asthenia  menstrua 
retenta  sine  affectione  m rbosa  feruntur,  ut  in  chloroticis, 
et  organismo  prius  roborato  comparent.  Hinc  patet  sangvi- 
ni  menstruo,  licet  ob  deficientem  fibrinam  non  coagulet, 
indolem  plasticam  ahiudicari  non  posse.  IXisu  sexuali  in 
altum  gradum  elato  in  viro  satyriasis,  in  loemina  nymphomania 
oritur.  Ut  satyriasis,  ita  et  nymphomania.  cum  turba  animi,  irri- 
tabilitatis et  sensibilitatis  excessu,  impudicitia  tanta  ut  obvii 
quilibet  in  coitum  provocentur,  juncta  est.  IMisu  sexuali  excon- 

(entato  cunctae  hae  turbae  magis  adhuc  augentur,  donec  viribus 
plene  exhaustis,  paralysis  adducatur.  Nymphomania  furor 
uterinus  etiam  dicitur,  in  inflammatione  uteri  lenta , satyria- 
sis in  inflammatione  cerebelli  chronica,  quo  Gall  organon 
nisus  sexualis  collocat  fundatur.  Nimia  quantitas  menstru- 
orum laxitatem  atoniam  sterilitatem  inducit,  suppressio  vero 
eorum  in  ipso  fluxu  metritidem , pblogosim  articulorum , 
peritoneitidem,  enlerilidem,  pneumoniam,  apoplexiam, 
spasmus,  et  convulsiones  causat,  prout  hoc  vel  aliud  or- 
ganon in  abnormes  metamorphoses  dispositum  e»t.  Suppres- 
sio haec  cumprimis  jrefrigerio , et  irritatione  genitalium 
sub  ipso  fluxu  contingit.' — 'Quare  sapiens  Hebraeorum  le- 
gislator, hoc  tempore  coire  vetuit.  Menstruis  suppressss, 
haemorrhagiae  vicariae  contingunt  ex  aliis  organis  , qua  se- 
cretiones tamen  sangvineae  sine  ruptura  vasorum  contin- 
gentes, minus  periculosae  suu'.  Sundelm  refert  casum  foe- 
minae,  quae  menstruis  suppressis,  saepius  venula  in  dorso 
manus  aperta  haemorrhagiam  passa  est.  — Nisu  sexuali  post 
repetitos  insultus  rite  decurrente,  corpus  maius  robur  aqui- 
rendo,  in  vera  florescentia  constituitur,  organa  genitalia, 
et  mammae  e statu  gemmaeformi  ex  anthesi  sua  explican- 
tur. Discrimen  inter  sexus  manifestum  est,  in  maribus 
thorax,  qua  sedes  energiae,  in  foemellis  pelvis,  qua  se- 
des reproductionis  speciei  ampliatur  minor  in  locum  figurae 
circularis,  ellypticam  obtinet.  — Extremitates  superiores 
iti  mare  inferiores  in  foeminis  validiores  fiunt,  in  illo 
frons  magis  diducitur  , protiiberantiis  manifestioribus , 
qna  regio  intellectus , in  foemiua  occiput  ampliatur , qua 
jjrovincia  alTecluum , vocis  firmitas  organorum  genitalium 
evolutioni  respondet,  glandula  tbyreoidaea  volumine  augetur  , 
hinc  collum  incrassatur,  cartilagines  multae  ossilican- 
tiir,  et  cum  magna  pulmonum  perfectione  ossa  musculi, 
et  nervi  etiam  altius  evehuntur,  quae  sub  imperfecta  puber- 
tale, aut  iu  castratis  non  contingunt.  Et  bine  pate.t  sub 
ptibertate  etiam,  simid  cum  organorum  genitalium  perfectione 
simul  lotum  organismum  perfici,  vitamque  animalem,  psyclii 
cam,  vegetativae  praevalere  incipere.  Ipsae  adeo  plantae 
sub  extrema  evolutione  sua , nempe  florescentia  quaedam 
sensibilitatis,  et  irritabilitatis  pboenomeua  produnt,  ut  id 
Mitnosa  pudica,  stamina  Berberidis  confirm  ait.  Maior  haec 
V'tae  perfectio,  a puimoiium  perfectione,  cum  qua  cor  etiam 

«t  arterio  .itBS  inag-is  «*jtaltanlur  dependet.  Ipsae  enim  plan- 
tae non  prius  flores  explicant . nisi  foliis  del>ite  efformatis, 
quae  pulmonibus  aninialiiim  respondent.  Hinc  si  quae  labes 
iam  antea  pulmones  mansio  ea  nunc  primum  manifestior  fit, 
et  ob  impeditam  sub  his  adiunclis  pulmonum  evolutionem, 
a qua  liaemalopoeseos,  vitae  muscularis , et  nervosae  per- 
fectio pendet,  neque  nisus  sexualis  sat  validus  est,  nec 
organismus,  eam  ut  secus  adfingit  perfectic^iem.  — Nunc 
tubercula  pulmotialia,  ob  malaciam  pulmonum  prius  nno- 
cua  , copiosiori  sauquine  in  pulmones  adducto,  corpo- 
ris et  animi  motuum  vehemeniam  , nisus  sexualis  usum, 
sub  quo  respiratio  citata  aut  mispensa  esse  solet  irritantur, 
inflammantur  et  pbtysim  tuberculosam  adducunt.  — Ast  se- 
cus etiarn  summa  adest  dispositio  in  phlogoses  pulmonum 
aetate  juvenili.  — Hinc  tit  ut  vitiatis  pulmonibus  homo  in 
ipsa  florescentia  sua,  noti  secus  ac  flos  nemorum,  pruina 
impetitus  marcescat,  quin  quod  infimum  immortalitatis  gra- 
dum constituit  existentiam  suam  iii  alios  transferret,  ante- 
quam lelhaeis  sopiatur  undis.  Vegetatio  aetate  infantili 
debilis  sub  pubertale  exaltatur  pariter,  et  in  altiori  hac 
evolutione  deinceps  etiam  relinetur,  pulmonum  robore 
suffragante.  — Hinc  scropbulosis,  rhachitis  saepe  toIluii'ur, 
in  quitins  evolutio  pubertatis  aeque  cum  exaltata  vita  in- 
cedit, quod  perinde  fieri  potest,  ac  dum  iu  debilibus  saepe 
febrim  validam  per  stimulos  validos  suboriri  conspicamur. 


CYCLUS  QUARTUS 

Morbi  evoluti07iis  sub  aetate  virili. 

' Pubertate  feliciter  superata  , ad  virilem  usque  aetatem 
corpus  adhucdiim  in  incremento  conslituiliir,  ad  initinin 
virilis  aetatis  incrementum  corporis  iu  longum  desinit,  massa 
solum  corporis  deinceps  augenda  unde  vir  in  latum  incre- 
visse videtur,  quod  tamen  reipsa  non  fit.  Quodsi  aetas  ju- 
venilis ad  normam  praescriptam  transacta  est,  organismus 
virilis  non  secus , ac  vasta  iu  montibus  quercus,  tuta  a noxis 
perennat.  Aetate  virili  arleriositas  sanguinis  nimia  restringi- 
tur, cum  neque  digestio  adeo  alacris  sit,  nec  chjlus  in  sang. 
vinem  adeo  facile  convertatur,  ob  imperfectiorem  pulmonum 

functionem,  quam  soepe  vivendi  ratio,  motuum  inopia  addu' 
cit,  nec  metamorphosis  regredieris,  parem  cum  progrediente 
passum  teneat.  Retinentur  itaque  materiae  multae  sangvinis 
crasim  alterantes , quam  iValura  viis  insolitis  defoecare  stu- 
det. Ad'i  molimina  haec  pertinent  haemorrhoides , abnormis 
venositatis  crisim  constituentes , quarum  imperfecta  evolutio, 
aut  fluentium  jam  suppressio,  easdem,  minus  tameu  intensas 
noxas  produci,^  quas  menstruorum  emansio,  aut  suppressio 
Ob  infractam  sangvinis  arteriositatem  character  viri  immu- 
tatur , gradu  venositatis  maiori,  sensibilitas,  et  irritabilitas 
temperatur,  quarum  intensio  cum  arteriositatis , quantitate 
et  qualitate  in  directa  est  proportione,  adipis  copia  increscit, 
hinc  corpus  torosius  quidem  apparet',  reipsa  vero  materia  or- 
ganica imperfecte  solum  elaborata  infarctum  constituit,  et  in 
resolutionem  prona  est.  Gradu  venositatis  maiore,  hypochon- 
dria , melancholia  virum  obruit,  in  hoc  statu  plantae  similem, 
quae  dura  hyeme  , circuitu  humorum  inpedito  tristem  prae- 
sefert  faciem.  Ad  venositatem  tollendam  per  naturam  nova 
molimina  ut  totidem  evolutiones  parantur.  Huc  pertinent 
febres  intermittentes  benignae  per  quas  organismus  novitus 
quasi  renascitur ; arthritis  quam  febris  cum  exaltato  vitae 
tenore  praecedit,  et  cuius  crisim  inflammationes  articulorum 
metastatice  natae  constituunt  — Ea  superata,  digestio  alacrior 
fit,  metamorphosis  regrediens  promptior,  atque  organismo  Pa- 
Ijngenesia  brevis  adducitur,  done  c eo  iterum  in  pristinum 
malum  relabente , novus  impetus  evoliitionarius  arthriticus 
exoriatur.  — Huc  pertinent  febres  depuraloriae,  praesertim 
biliosa , quae  per  vomitum,  et  dyarrboeam  judicata  ad  restiti. - 
endam  humorum  crasim  confrrt.  Dantur  individua  cholerica, 
quae  quolibet  mense  simili  febri  corripiuntur;  tristes  prius 
iracundi,  cum  digestione  prostrata,  debilitate  musculari,  et 
nervosa  pressi,  febri  biliosa  saepe  ephemera  superata , sereni 
animo , et  corpore  fortes  evadunt.  Huc  denique  pertinent 
exanthemata  varia,  et  ulcera  chronica,  qua  nova  organa  me- 
tamorphoseos  regredientis , in  normalibus  organis  retardatae. 
Virili  aetate  sangvis  in  caput,  et  abdomen  magis  congeritur, 
hinc  frequentior  usus  nisus  sexualis , morbi  organorum  abdo- 
minalium acuti  et  chronici , et  morbi  encephali  ejusdem 
indolis  oriuntur.  Pulmonum  functio  minus  alacris  est , unde 
fit  ut  malo  pulmonum  aetate  virili  contracto,  illud  facile  fera- 
tur. INisiis  sexualis  etsi  validus,  moderatior  tamen  est,  ra- 

tionis  imperio  subjugatur,  levitate  auimi  remittente,  hinc  data 
occasione  eum  liberius  exercendi,  abusus  etiam  eius  iu  quos 
hoiiiiuem  aetate  juvenili  levitas,  ot  necessitas  coegit  rario- 
res sunt,  fasidiu  eius  sensim  suborto , et  animo  gravioribus, 
quam  lusus  sexualis  est,  negotiis  occupato  — quippe  dum 
aetate  inlantili  organa  reproductionis,  sub  pubertate  pulmo- 
nes alacerrime  funguntur,  in  viro  cerebrum  cumprimis  emi- 
nentem vivit  vitam. 


CYCLUS  QUINTUS. 

Morbi  evolutionis  sub  graviditate. 

Foemina  sub  graviditate  primum  hoc  nomine  vere  digna 
est  Conceptio  a menstruis  cornparentibus , usque  eorum 
emansionem  fieri  potest,  hoc  vero  tempore  elapso  foemina 
etiam  propriam  sexui  suo  mollitiem  perdit,  quin  usquam  in 
virum  induretur.  Jam  sub  ipso  actu  conceptionis  , simul  cum 
illa  viri  tota  foeminae  vita,  eminenter  in  organis  sexualibus 
exaltatur,  hinc  nil  mirum  est,  si  foemina  sub  coitu  initio 
frigore,  qiiod  omnem  maiorem  reactionem  praecedit  percella- 
tur tardius  calore,  rubore  aucto  perfundatur , cum  sensibilita- 
tis  et  irritabilitatis  in  deliria,  et  spasmus  abreptarum  exalta* 
tione  — Finito  coitu  in  reliquo  organismo  malacia  redit,  in 
genitabilibus  permanente  vigore,  ad  phlogosim  fere  evecto. 
Actus  hic  veram  sistit  febris  intermittentis  faciem,  aul  potius 
febrim  per  contagium  a viro  derivatum  excitatam  et  concep- 
tione terminatam  , tamquam  crisi , qua  durante  pro  contagio 
sexuali  receplivitas  deest.  Jam  primo  mense  graviditatis 
ad  fectiones  apparenter  morbosae  comparent,  a majori  evolu- 
tione totids  organismi  repetendae.  Ut  sub  omni  evu<uliune, 
ita  nunc  etiam  anorexia  exoritur,  sensibilitate  , et  irritabi- 
litate tubi  cibarii  eminente  vomitus  frequens,  et  alvus  obsti- 
pa , quae  si  arte  iniqua  tollantur  organismus  in  evolutione 
sua  inpeditus  facile  noxas  contrahit.  Heproductio  licet  exal- 
tata sit,  sangvis  magis  plasticus,  et  maiori  quantitate  pare- 
tur, cum  tamen  productum  hoc  alacrioris  reproductionis  in 
foetus  formationem  convertatur  • minor  adest  pro  febribus 
phlogosibus  dispositio,  quin  praesentes  etiam  sub  graviditate 
passim  silent.  Sub  graviditate  ulteriori,  ob  restrictam  pul- 
monum expansionem , ab  increineulo  uteri  productam  sang- 

vis  magis  venosus  fit.  Unde  maior  adipis  copia  paratur, 
majorem  lorosilatem  inducens , cutis  activitas  vicario  modo 
exaltatur  cloasmatibus,  impetiginibus,  lichene  corripitur. — 
Accedente  adhuc  stimulo,  quem  uteri,  et  foetus  evolutio 
parit  systhenia  nervosum  alteratur , unde  an  mus  morosus 
ob  congestiones  sangvinis  in  encephalon  validas  mania  me- 
lancholia, epilepsia,  atnaurosis  comparent,  qiiae  gravidi- 
tate absoluta  desinunt  — Occurrunt  tamen  casus,  ubi  sub  gra- 
viditate aucta  S.  nervosi  energia,  morbi  nervosi  ut  hysteria, 
epilepsia,  melauchoiia  plene  desierunt,  graviditate  consum- 
mata redituri.  Ob  materiarum  phlogisticarurn  cupiam,  quae 
ob  pulmonum , hepatis  limitatam  functionem , torpore  in  di- 
gestionis officina  etiam  praesente,  per  solam  cutim  elimina- 
nari  nequeunt  oritur  icterus  gravidarum.  Alvus  segnis , 
urinae  evacuatio  inpedita  stranguria  , iscburia,  dysuria  illo 
tempore  cumprimis  observantur,  ubi  aucto  uteri  volumine 
pressio  iu  haec  organa  nimia  est.  — Multi  morbi  ante  gra- 
viditatem praesentes , ea  ingruente  aut  cessant , aut  insigni- 
ter imminuuntur,  ut  pblysis,  quae  tamen  post  partum  sang- 
vinis torrente  iterum  in  pulmones  directo  brevi  lethalis  fit. — 
Tales  morbi  sunt  belminlbiasis  scropbulae,  qui \itae  vege- 
tativae  debilitati  innixi  ea  sub  graviditate  sublimata  desinere 
debent,  sublata  quippe  conditione  tollitur  coiidilionatum.  i\er« 
vis  sacralibus  per  uterum  gravidum  compressis,  paralysis  ex- 
tremitatum inferiorum,  reditu  sangvinis  ob  pressas  venas 
haemoi  rboidales  tardato , haemorrhoides , el  varices  produ- 
cuntur, partim  ob  sangviuem  rniuus  iu  peripherinu  delatum, 
partim  ob  vitam  vrgetativam  iu  furmatiuiiem  foetus  iuteiitam 
ulcera  chronica  consanantur  parte  una ; parte  altera  ob  eandem 
causam  fracturae  ossium  et  vulnera  difficilius  sanantur.  Ob 
insignem  vitae  universae  sub  graviditate  exaltationem  parva 
est  in  gravidis  mortalitas,  ipsisque  adeo  contagiis  febrili- 
bus facilius  resistunt.  Uterus  sub  graviditate  e somno  quasi 
emergit,  extra  graviditatem  quatuor  in  longitudine  nunc  12 
duos  iu  latitudine  nunc  octo  pollices  metitur,  fibrae  eius  niu- 
seulares  intra  peritoneum  silae , iu  circulares  et  longitudi- 
nales, non  secus  ac  in  intestino  recto  et  vesica  distinctae, 
illis  in  collo,  bis  in  fundo  praedoininantibus  nunc  primum 
conspicuae  sunt,  arteriae  et  venae  perdito  situ  serpentino  mole 
augentur,  ut  et  nervi,  hinc  nil  mirum  est,  si  ipsum  volumen 
uteri , ad  quod  augendum  evanescentia  portionis  vaginaUs 


. 31 


plenaria  in  primiparis  confert , non  per  meram  parietum  di- 
ductionem , sed  per  veram  hypertrophiam,  in  tantum  augea- 
tur, ut  in  peripheria  28'^  metiatur  et  volumen  eius  244  vici- 
bus maius  sit  quam  extra  graviditatem.  Fer  violentias,  aut 
si  placenta  praevia  sit  metrorrhagiae  incurrunt,  in  posterori 
casu  periodicae,  et  sub  ulteriori  graviditate  dum  nempe  por- 
tio vaginalis  etiam  extendi  incipit,  pelvi  nimis  ampla  prolap- 
sus uteri,  aut  retroversio  tertio  praesertim  mense,  facile 
gangraenam  inducens , pelvi  angustata  et  brevi  antrorsum 
inclinatio  observatur.  In  cachecticis  aquae  iam  infra  perito- 
neum , iam  in  ipso  parenchymate  , iam  iti  ipso  cavo  uteri 
accumulantur,  ubi  et  gasa  accumulari  possunt,  periodice  se 
cedentia,  malum  in  priori  casu  Hydrometra , in  alio  Physo- 
inetra  vocatur  — morbi  hic  extra  graviditatem  etiam  obser- 
vandi , mole  uteri  gravidi  nimia , resistentia  parietum  eius 
exigua  m(>tu  foetus  obscuro,  periodico  aquae  aut  gasis 
efluxu,  et  cachexia  totius  corporis  cognoscendi,  in  debili 
uteri  vitalitate  fundantur.  Pletbora  sub  graviditate  nimia, 
non  solum  abortus , sed  haemorrhagiae  etiam  narium , ven- 
triculi, pulmonum  observantur,  graviditate  solutn  absoluta 
terminandae.  Systhemate  nervoso  iiirnis  energico,  aut  erelhis- 
tico , accedente  cumprimis  nimio  stimulo  sati^vinis  tam  sub 
graviditate,  quam  sub  partu  gravidas  eclampsia  impetit, 
morbus  convellens,  quae  ab  epilepsia  conscientiae  praesen- 
tia, et  decursu  celeri  dilTert,  forma  iii  utroque  morbo  eadem. 
Morbus,  cum  astbeida,  aut  stbenia  incedens , prout  in  ner- 
vorum et  vasorum  simiiltanea  energia,  vel  in  nimia  nervo- 
rum sensibilitate  causam  habet,  per  patheniata  animi,  impri- 
mis iram  metrorrhagiam,  cum  per  sangviuis  iacturain  magna 
sit  in  convulsiones  inclinatio,  partum  difticilem , vires  ex- 
haurientem, tardam  oris  uteri  aperturam,  cerebri,  aut  me- 
dullae spinalis  phlogosim  excitatus,  quolibet  quadrante  redux, 
saepe  intra  breve  tempus  letbalis  est.  liiiptis  sub  graviditate 
extrauterina  receptaculis,  foetu  iti  cavum  abdominis  delapso 
constanter  letbalis  est  exitus.  Kuptura  uteri  noJi  semper  mor- 
tem adducit.  — Teste  P.  Frank  in  hoc  casu  foemina  per 
gastrotomiam  una  cum  foetu  salvata  est-  Dolores  parius  in 
primiparis  graves  tardius  mitiores,  quin  et  nulli  sunt — con- 
stat enim  gravidas  sine  ullo  sensu  doloris  peperisse.  In  fundo 
uteri  inchoantes,  tardius  ad  os  uteri  etiam  extensi,  per  cuncta 
quinque  partus  stadia  inaequali  teuore  adsunt , si  nimii  sint 

spasmos  uleri  et  relitpii  organismi,  plilogosim  producunt. 
Sol»  partu  labia  portionis  vaginalis  fissuras  accipiniit,  deficien- 
te custodia  perinaeurn  ad  ^phIncitr(^m  ani  usque  fitiditur , 
aut  in  medio  pertunditur,  quo  facto  exclusio  foetus  per  rimam 
liaiic  Contingit.  — Vitia  haec  perinaei  ad  morbos  evolutionis 
pertinent,  nam  in  populis  feris,  auxilio  destitutis  frequentis- 
sitna  sunt.  Post  partum  si  uterus  atonia  laborans  non  con- 
trahatur placenta  partialiter  solum  solvatur  lethales  etiam 
metrorrhagiae  exoriri  possunt.  Partu  finito  uterus  in  priorem 
fere  motem  redux,  in  orgarion  secretorium , lochia  nempe 
initio  cruenta,  tard  us  serosa,  demum  mucosa  secernens  abit, 
per  quae  ut  et  auctatn  sudoris,  et  lactis  secretionem,  sub 
malacia  somni,  tamquam  totidem  crises,  organismi  exaltata 
vegetatio,  et  cum  ea  etiam  vita  animalis  ad  debitum  tenorem 
reducitur.  Puerperio  exantlato,  foemina  longe  altiorem  tenet 
ac  antea  evolutionem.  Animus  prius  levis,  solidior  fit,  ac  si 
characterem  viri  pro  parte  viudicasset  — Sensibililas,  et  ir- 
ritabilitas imminuuntur,  hinc  minor  in  nevroses  dispositio  et 
in  morbos  tubi  cibari/,  genita  ia  sub  graviditate  summum 
florem  adtingentia,  magis  evoluta  fiunt,  hinc  facilior  dein- 
ceps conceptio,  minora  iticommoda  graviditatis , rarior  abor- 
tus, partus  facilior,  et  menstrua  magis  regularia  manant  — 
Par  hic  ratio  obtinet  ut  in  plantis,  quae  post  primam  fructi- 
ficationem, copiosius,  et  saepius  florent  atque  minus  abori- 
untur. Atque  hinc  patet  organismum  foemineuin  per  ipsam  gra- 
viditatem evolvi.  Marntnae  iam  sub  graviditate  magis  adhuc  post 
partum,  praecedente  febri  bictea  perficiuntur,  sti  netura  earum 
glandulosa  ex  acinis  constans  , quam  ante  graviditatem  distin- 
gvere  non  licuit,  uunc  manifestissima  est.  Mammae  nunc  primum 
glandulae  perfectae  fiunt  lac  secernendo,  quod  substratum  qua- 
si constituit  infliixnum  djnamicoruin  ex  matre  in  infantem  deri- 
vandorum. Saepe  tamen  io  debilibus  provido  naturae  consilio  , et 
in  viragimbiis  mammae  in  evolutione  sua  remanent  adeo  ut  rudi- 
menta solum  earum  adshit.  Lactatione  neglecta,  hiucorrhoea,  et 
hinc  pendens  sterilitas,  tumor  mammarum  ab  accumulato 
lacte,  et  hinc  inflammatio  earum,  per  quam  abscessus» 
nodi,  proxima  saltem  graviditate  tollendi,  per  novam  vitae 
mammarum  energiam  nascuntur  — Lac  iii  mammis  r^-tentum, 
non  secus  ac  sangvis  menstruus  sub  atresia  vaginae  not» 
corrumpitur,  interdum  enim  per  sectionem  ad  plnres  libras 
evacuabatur , si  itaque  accumalatione  eius  praesente  phlogo- 

sis  manimarum  exoriatur,  id  non  a stimulo  lactis,  qui  mammis 
tion  secus  ac  sangvis  cordi , sperma  testiculis  proprius  est, 
sed  a nimia  mammarum  tensione,  invitatoque  hunc  in  modum 
sangvine  exsplicandum.  Per  nimiam  lactis  secretionem  ma- 
teria nutritia  copiosa  matri  subtrahitur,  ut  id  sub  lactatione 
gemellorum  fii,  mammis  autem  adeo  incitatis,  ut  maxima 
pars  sangvinis  in  laC  convertatur  galaCtirrhoea  nascitur,  quae 
sensibilitatem  , et  irritabilitatem,  ob  humorum  jacturam  exal- 
tando^ 'Organismum  morbis  quibuscumque  magis  exponit, 
sub  influxibus  praesertim  debilitantibus — Pulmonibus  ob  ma- 
jorem sangvinis  congestionem  secus  etiam  iii  morbos  disposi* 
tis,  ad  consvetos  etiam  stimulos  tussis  continua,  haemoptoe 
et  hinc  phtysis  nascitur.  Organismus  foemineus,  qni  sub 
graviditate  summam  evolutionem  adtingit  facile  etiam  interit, 
cum  a maximo  vitae  culmine , haud  tortuosa  ad  mortem  du- 
cat via.  Quod  quidem  tunc  praeprimis  evenit  si  crisis  per 
lochia  , sudorem,  et  lac  non  debite  procedat,  aut  siiprima- 
tur,  formantur  in  his  casibus  metastases,  in  membranas  im. 
primis  serosas,  tria  corporis  cava  vestientes  qiiae  praeCedente 
phlogosi  in  obvelata  etiam  orgatia  extendenda,  in  vicarias 
secretiones  determinantur,  eo  periculosiores,  quod  ob  mem- 
branas has  ostiis  destitutas  secreta  nullibi  exitum  inveniant, 
sic  nascitur  febris  puerperalis,  cum  encephalitide  pleiiro 
peripneumonia , aut  peritoneitide  sociata,  cuius  stadium 
phlogisticum  , brevi  in  asthenicum  vertitur,  vix  medicabile. 
In  hoc  morbo  phlogosis  etiam  uteri  raro  parenchymatosa, 
plerumque  membranae  intimae  observatur , quae  in  gangrae- 
nam facile  abit  ex  locliiorum  nimio  foetore  cognoscendam  — 
^uod  hic  acuto  cum  decursu  observatur  , idem  accidit  in  sic 
dicta  putrescentia  uteri,  qua  malo  chronico  in  quo  membra- 
na intima  uteri  iarn  sub  graviditate  phlogosi  lenta  correpta 
sensim  in  sphacelurn  abit , in  parenchyma  uteri  minus  magis 
in  portionem  vaginalem  extendendum  — Morbo  hoc  , qui  in 
laxis  occurrit,  sine  sensu  doloris,  plerumque  abortu  prae- 
ceeente , febris  septica  inducitur.  — 

Theses 


1.  Aetates  rectius  ex  animi , corporisque  mutatione , quam 
annorum  numero  diiudicantur. 


8.  Dum  incipis  vivere  , incipis  mori. 

8.  In  Amoenorrhea  releutionis  medicus  famae  et  conscientiae 
suae  optime  consulet , per  methodum  exspectativam. 

1 

4.  Absque  phlebotomo,  hydrargiro,  emetico,  purgantibus 

opio,  et  aqua,  nollem  esse  medicus. 

5.  In  syphilide  inveterata  sananda,  nihil  magis  prodest,  quam 

hydrargiro  opium  iungere. 

I 

C.  Hominis  sanitati  optime  conducit  cibus  mixtus,  qui  ipsi 
per  naturam  destinatus  est. 

% 

7.  Scissio  Medicinae  in  Allopalhiam  , Hydriatriam , et  Ho- 

moeopathiam  perfectioni  scientiae  contulit. 

\ 

8.  Quaenam  ex  his  victrix  mansura?  Illa  quae  non  inhaeret 

remediis  universalibus,  non  putat  Autocralia  IVaturae  so- 
la omnes  posse  tolli  morbos , sed  quae  principiis  lirmis 
per  experientiam , mille  et  ultra  annorum  confirmatis, 
et  rationi  adaequatis-,  ultro  quoque  inhaeserit  nihil  ultra 
modum  exagerando,  negligendo , sed  caute  examinata 
et  comprobata  recipiendo. 

